als_Latn dik_Latn sag_Latn
Objektet fetare i nënshtrohen legalizimit
Ministri Agani ka njoftuar Myftiun Naim Tërnava lidhur me procesin e legalizimit, të cilit do t’i nënshtrohen edhe objektet fetare, në harmoni të plotë me Ligjin për Legalizim.
Politiko
E Mërkurë, 11 Shkurt 2015 | 18:54
0 Komente.
Ministri i Mjedisit dhe Planifikimit Hapësinor, Ferid Agani, ka pritur një takim Myftiun e Kosovës, Naim Tërnavën, me të cilin kanë biseduar për bashkëpunimin e ndërsjellë dhe zgjidhjen e çështjeve që ndërlidhen mes dy institucioneve.
Në një njoftim të Ministrisë së udhëhequr nga Agani, thuhet se ai ka njoftuar të parin e BIK’ut më prioritetet e kësaj Ministrie, me theks të veçantë me procesin e legalizimit, të cilit proces do t’i nënshtrohen edhe objektet fetare, gjithmonë në harmoni të plotë me Ligjin për Legalizim.
“Tërnava adresoi disa çështje që ndërlidhen me interesin e Bashkësisë Islame të Kosovës, duke vënë në prioritet inicimin e Ligjit për Bashkësi Fetare, ngase konsideron se mungesa e një ligji të tillë, po vështirëson funksionimin e mirëfilltë të bashkësive fetare në vend”.
“Edhe ministri Agani, tha se është i domosdoshëm miratimi i këtij ligji, duke potencuar se në cilësinë e kryesuesit do ta adresojë këtë kërkesë edhe tek Këshilli për Zbatim dhe Monitorim”.
“Po ashtu në këtë takim u potencua nevoja që në planin rregullativ të implementohen normat dhe standardet evropiane, në mënyrë që në çdo lagje të parashihet edhe ndërtimi i objekteve fetare, si një e drejtë themelore dhe e pamohueshme e çdo besimtari që dëshiron t’i kryejë ritet fetare në lagjen ku jeton dhe vepron”.
“Ministri Agani, deklaroi se ministria që ai drejton do t’i kryejë të gjitha obligimet që parashihen me ligj në mënyrë që të jetë në shërbim të çdo qytetari dhe komuniteti në vend, pa dallim feje apo kombi”, thuhet në njoftimin e Ministrisë. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn